CELEX: C2007/096/69
Language: sl
Date: 2007-04-28 00:00:00
Title: Zadeva T-368/04: Sodba Sodišča prve stopnje z dne 29. marca 2007 – Verheyden proti Komisiji ( Javni uslužbenci – Zahteva za prenos letnega dopusta – Potrebe službe – Bolniški dopust – Varstvo zaupanja v pravo )

28.4.2007   
            
            
               SL
            
            
               Uradni list Evropske unije
            
            
               C 96/33
            
         Sodba Sodišča prve stopnje z dne 29. marca 2007 – Verheyden proti Komisiji
   (Zadeva T-368/04) (1)
   
   („Javni uslužbenci - Zahteva za prenos letnega dopusta - Potrebe službe - Bolniški dopust - Varstvo zaupanja v pravo“)
   (2007/C 96/69)
   Jezik postopka: francoščina
   Stranke
   
      Tožeča stranka: Luc Verheyden (Angera, Italija) (zastopnik: É. Boigelot, odvetnik)
   
      Tožena stranka: Komisija Evropskih skupnosti (zastopnika: V. Joris in L. Lozano Palacios, zastopnika)
   Predmet
   Predlog, s katerim se po eni strani zahteva razglasitev ničnosti odločb vodje oddelka tožeče stranke z dne 4., 24. in 27. februarja glede zahteve tožeče stranke, da iz leta 2003 prenese v leto 2004 neporabljen dopust, ki znaša več, kot je prag dvanajstih dni, kot tudi razglasitev ničnosti odločbe administracije z dne 1. junija 2004, ki jo je prejela 14. junija 2004, s katero je bila zavrnjena pritožba tožeče stranke, in po drugi strani naložitev Komisiji plačilo kompenzacijskega plačila za 32 dni letnega dopusta, ki ni bil porabljen niti izplačan, skupaj z obrestmi v višini 5,25 % od dneva vložitve te tožbe kot tudi na plačilo nepremoženjske škode, škodo v karieri in škodo ugledu.
   Izrek
   
               1)
            
            
               Odločba nadrejenega tožeče stranke z dne 27. februarja 2004, s katero ji je bila zavrnjena odobritev za prenos letnega dopusta iz leta 2003 na leto 2004, se razglasi za nično, kolikor je zavrnjena odobritev prenosa, poleg dvanajstih dni, ki jih lahko prenese, osmih dni letnega dopusta, ki jih je direktor virov Skupnega centra za raziskave izkazal v elektronski pošti z dne 11. februarja 2003.
            
         
               2)
            
            
               Komisiji se naloži, da tožeči stranki plača znesek osmih tridesetin njegove mesečne plače v času prenehanja njegovega službovanja, skupaj z zamudnimi obrestmi od 13. septembra 2004. Obrestno mero za zamudne obresti, ki se uporabi, je treba izračunati na podlagi stopnje, ki jo določi Centralna evropska banka za glavne transakcije ponovnega financiranja, ki velja za zadevno obdobje, povečana za dve točki.
            
         
               3)
            
            
               V preostalem se tožba zavrne.
            
         
               4)
            
            
               Komisiji se naloži plačilo njenih stroškov in stroškov, ki jih je priglasila tožeča stranka.
            
         
      (1)  UL C 300, 4.12.2004.